Minigolf
Minigolf on pallimäng. See on päris golfi väiksem sugulane. Minigolf keskendub golfimängu ühele osale, mida nimetatakse puttamiseks. Mängu eesmärk on võimalikult väheste löökidega pall auku saada. Väljakud, millel mängitakse, koosnevad tavaliselt 18 rajast, igal rajal on üks auk. Raja pikkus jääb tavaliselt 10 m sisse algusest auguni. Minigolfi mängitakse peamiselt kunstväljakutel. Väljakud on kaetud tavaliselt vaiba, kunstmuru või betooniga ja on geomeetrilise ehitusega. Kasutatakse kunstlikke takistusi nagu torud, tunnelid, kalded ja liikuvad takistused nagu tuuleveskid ja metallist seinad. Minigolf on peamiselt mõeldud meelelahutuseks. Kõige rohkem minigolfi radu asub Ameerikas Myrtle Beachis, mida kutsutakse ka minigolfi pealinnaks. Seal asub üle 3000 minigolfi raja.